Riste Pandev

Riste Pandev (født 25. januar 1994 i Novo Melo) er en nord-makedonsk friidrettsutøver som konkurrerer i sprintløp. Han representerte landet sitt i VM i friidrett 2015 i Beijing, der han ble slått ut i de innledende rundene på 100 meter.Men's 100 metres results

 Idrettskarriere 
Pandev deltok på Makedonias stafettlag på 4 × 100 meter under Lag-EM i friidrett 2011, der FYR Makedonia deltok i Third League. De kom der på sjetteplass, med tiden 43,76.European Athletics - 3rd European Team Championships, Third League Reykjavik  ISL  18 - 19 June , besøkt 2. september 2015. Pandev løp der sammen med Riste Ajdarov, Kristijan Efremov, og Roberto Stevikj. I Junior-VM i friidrett 2012 deltok han på 200 meter, der han satte personlig rekord på 22,22 sekunder og kom på 56.-plass i kvalifiseringsrunden. Han gikk dermed ikke videre til semifinalene.

Pandev satte nasjonal rekord på 100 meter den 15. juni 2013, med 10,61 sekunder. Han deltok i VM i friidrett 2013, der han ble slått ut i kvalifiseringsrunden med 17. beste tid på 10,97 sekunder. Han deltok i EM i friidrett innendørs 2013 i juni, der han løp på 6,95 i kvalifiseringen. Dette var 20. beste tid av de 22 som deltok, så han gikk ikke videre til semifinalene.European Athletics - European Athletics Indoor Championships Göteborg, Sweden 28 February - 3 March 2013 Results 60m Men Round 1   , besøkt 2. september 2015. FYR Makedonia deltok i Third League (3. divisjon) under Lag-EM i friidrett 2013, der Pandev kom på andreplass på 100 meter med 10,75, bak slovakiske Adam Zavacký. Senere i juni deltok han også i Middelhavslekene 2013, der han deltok både på 100 og 200 meter. På 100 meter kom han på 13.-plass i innledningsheatet, og nådde ikke finalen. På 200 meter satte han personlig rekord med tiden 22,04, men kom på sisteplass i kvalifiseringen, og nådde heller ikke der finalen.

I Junior-VM i friidrett 2013 kom han på 25.-plass i kvalifiseringen, med tiden 10,72 på 100 meter. Han deltok deretter i VM i friidrett 2013, men ble slått ut allerede i innledningsrunden på 100 meter, der han løp på 10,97.

Han deltok i VM i friidrett innendørs 2014 i Sopot, og løp der 60 meter på 7,00 og kom på 36.-plass i innledningsheatet. Den 6. juli 2014 satte han nasjonal rekord på 200 meter, da han løp på 21,65 sekunder i La Chaux-de-Fonds i Sveits. I august deltok han på 200 meter i EM i friidrett 2014, der han løp på 21,96 sekunder, og kom på 29.-plass av de 31 som stilte til start.

I mars 2015 deltok han på 60 meter i EM i friidrett innendørs 2015 i Praha. Tiden hans ble 6,91, som var 33. beste tid i kvalifiseringen. Han løp 100 meter i U23-EM i friidrett 2015. FYR Makedonia deltok igjen i Third League under Lag-EM i friidrett 2015 Baku, og Pandev kom igjen på andreplass på 100 meter, også denne gangen bak Adam Zavacký. Han deltok på 100 meter i U23-EM i friidrett 2015, men kom på femteplass i sitt innledningsheat, og gikk ikke videre til semifinalene. Han deltok i VM i friidrett 2015 i Beijing. Der løp han 100 meter på 10,94 i den innledende runden, og fikk videre til heatene, men der løp han på 11,31 og ble slått ut av konkurransen.IAAF - 100 Metres Men - Round 1, besøkt 2. september 2015.

 Referanser 

 Eksterne lenker 


Kategori:Personer fra Strumica
Kategori:Makedonske sprintere
Kategori:Deltakere for Nord-Makedonia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Nord-Makedonia under VM i friidrett 2015
Kategori:Deltakere for Makedonia under VM i friidrett innendørs 2014
Kategori:Deltakere for Nord-Makedonia under EM i friidrett innendørs 2015
Kategori:Deltakere under Det europeiske småstatsmesterskapet i friidrett 2016